open-index/open-wikipedia-markdown huggingface dataset:
Timothy L. Kopra

**Timothy "Tim" Lennart Kopra** (s. 9. huhtikuuta 1963 Austin, Texas, Yhdysvallat) on yhdysvaltalainen astronautti ja Yhdysvaltain maavoimien eversti. Hän palveli 3. panssaridivisioonan mukana Persianlahden sodassa. NASA:n palvelukseen hän siirtyi vuonna 1998 ja tuli valituksi astronauttikoulutukseen kaksi vuotta myöhemmin. Hänet valittiin lentoinsinööriksi Kansainvälisen avaruusaseman Retkikunta 20:n toiseen osaan.

Kopran isoäiti on kotoisin Helsingistä. Kopran suku on kotoisin Karjalan Valkjärveltä, josta Timothy Kopran isoisä Antti lähti 1910 Amerikkaan. Timothyn isä tohtori Lennart Kopra puhui vielä sujuvasti suomea, mutta kielitaito ei periytynyt hänen pojalleen. Kopra on kuitenkin sanonut olevansa ylpeä suomalaisista juuristaan ja on vieraillut Suomessa kerran sukunsa yhteisessä tapaamisessa. Kopra on naimisissa kentuckylaisen Dawn Kaye Lehmanin kanssa. Heillä on kaksi lasta. 

Kopra pääsi onnistuneesti lähtemään avaruuteen 16. heinäkuuta 2009 avaruussukkula Endeavourin lennolla STS-127, kun lentoa oli sitä ennen siirretty viidesti teknisten ongelmien ja sään vuoksi. Kopra osallistui 18. heinäkuuta ensimmäiselle  avaruuskävelylleen, joka kesti viisi ja puoli tuntia. Hänellä oli avaruuslennollaan mukanaan suomalainen muistoesine, Kalevala-mitali, joka kuuluu Rahapajan lyömään Sydämeltään suomalainen -mitalisarjaan. Kopra soitti avaruudesta videopuhelun presidentti Tarja Haloselle Kultarantaan 3. elokuuta 2009. Kopra palasi maahan avaruussukkula Discoveryn mukana 12. syyskuuta 2009 lennolla STS-128 Nicole Stottin korvatessa hänet avaruusasemalla.

Kopran oli tarkoitus lentää avaruuteen uudestaan NASAn avaruussukkulalennolla STS-133 helmikuussa 2011, mutta hän loukkaantui polkupyöräonnettomuudessa 15. tammikuuta 2011 ja hänen tilalleen lennolle valittiin toinen astronautti, Stephen Bowen. Kopra uskoo myös miehitetyn Mars-lennon toteutuvan tekniikan kehityttyä riittävästi.

Kopra lensi Tim Peaken ja Juri Malentšenkon kanssa Sojuzilla Kansainväliselle avaruusasemalle 15. joulukuuta 2015 ja palasi takaisin maahan 18. kesäkuuta 2016. 



## Lähteet

## Aiheesta muualla

* Timothy L. Kopran NASAn elämäkerta 
* Timothy Kopran haastattelu ennen avaruuslentoa  
* Kolmannen polven amerikansiirtolainen 
* Sisunautti ei pääse vielä avaruuteen 
* Spacefacts biography of Timothy L. Kopra  
* Ylen Elävä arkisto: Sisunautti soitti Haloselle (3.8.2009)
Heikki Hiekkala

**Heikki ”Hissu” (”Hessu”) Hiekkala** (18. elokuuta 1952 – 24. syyskuuta 1986) oli suomalainen (lähtöisin Mikkelistä) kosketinsoittaja. Hän aloitti 1960-luvun lopulla Ferris-yhtyeessä, mutta yhtye hajosi Hiekkalan ja Dave Lindholmin musikaalisten erimielisyyksien takia, koska he eivät pitäneet toistensa sävellyksistä. Seuraavaksi oli vuorossa Orfeus, jossa olivat mukana myös Janne Ödner, Klaus Stolt ja Zape Leppänen. Orfeuksen hajottua 1974 Hiekkala siirtyi Pen Leehen, jonka jälkeen oli vielä vuorossa Kalevala, Kojon yhtye, Helsingfors Cafe Duo (yhdessä Calle Lindholmin kanssa) sekä Remu Aaltosen yhtye Remu & All-Stars. Edellisten lisäksi Hiekkala teki myös paljon studiokeikkoja. Lisäksi hän soitti sähköpianoa Madame Georgen albumilla *[[What’s Happening?!!]]*.

Lido Salonen kertoo Hiekkalan kuolemasta elämäkerrassaan *Elämä jota en olisi halunnut elää* (2001). Salosen mukaan Hiekkala teki itsemurhan.

## Lähteet
Puolalainen keittiö

**Puolalainen keittiö** on tyypiltään itäeurooppalainen ja perinteinen. Se on saanut vaikutteita sekä naapurimaidensa että juutalaisesta ruokatraditiosta vuosisatojen kuluessa. Puola on myös maantieteellisesti suuri maa, joten ruokaperinteet vaihtelevat jonkin verran eri puolilla maata.

Puolalaiseen ateriaan kuuluu erottamattomana osana keitto. Tunnetuimmat ovat żurek eli hapanjauhokeitto, kermainen sienikeitto, kanasta tai naudanlihasta tehty lihaliemi, flaki eli lehmänmahakeitto ja tomaattikeitto. Joidenkin keittojen kanssa tarjotaan kotonatehtyä täytettyä pastaa tai keitettyä perunaa.
 
Kylminä alkupaloina syödään hyytelöityä kalaa tai lihaa, lihaleikkeleitä, kotitekoista maksapasteijaa, silliä, savustettua ankeriasta, täytettyjä kananmunia, juuresraasteita, tomaattia, kurkkua ja majoneesisalaatteja. Lämpimänä alkupalana tarjotaan omenan ja sipulin kanssa paistettua kananmaksaa tai lihalla täytettyä kotitekoista pastaa.

Pääruokana syödään lihaa; kanaa, kalkkunaa, possua, lammasta tai nautaa. Juhlaruokana tarjotaan omenoilla täytettyä, paistettua ankkaa karpalohyytelön kanssa. Kalaruokiin kuuluvat paistetut lohi, turska, kuha ja taimen. Kalaruokia tarjotaan erityisesti paaston aikaan. Talviaikaan kuuluu bigos, pitkään uunissa haudutettu kaalipata, jossa on myös makkaraa, naudan ja sianlihaa, sipulia ja sieniä. Jouluaaton ruokapöytään kuuluu hyytelöity karppi. 

Pääruoan kanssa tarjotaan keitettyjä perunoita, riisiä, tattaria, hapankaalia ja erilaisia taikinasta tehtyjä makaroninkaltaisia lisäkkeitä. Ruoan kanssa tarjotaan myös tummaa ja vaaleaa leipää sekä voita. 

Ruoan mausteina käytetään suolaa, maustepippuria, meiramia, tilliä, persiljaa ja piparjuurta, sitruunaa ja etikkaa.

Jälkiruokana on jäätelöä, hedelmäsalaattia, Szarlotka-omenaleivosta, täytekakkuja, joissa on paksut kerrokset vanukkaita ja hyytelöitä. Myös mansikoilla tai mustikoilla täytettyä makeaa pastaa tarjotaan sokerin kanssa jälkiruoaksi. Pullataikinasta tehty leivonnainen, jossa on täytteenä unikonsiemenistä tehtyä massaa tarjotaan juhlaleivonnaisena. 

Ruokajuomana tarjotaan viiniä, vettä, teetä tai vahvempia alkoholijuomia. Ruoka on aina kauniisti katettu ja pöytä koristeltu. Kukat, pellavainen valkoinen tai käsin kirjottu pöytäliina ja kankaiset servietit kuuluvat kattaukseen.

Puolassa tee haudutetaan usein teelehdistä ja tarjotaan sokerin ja joskus myös sitruunan kera. Kahvi turkkilaiseen tapaan tehdään perinteisesti laittamalla jauhettu kahvi lasin pohjalle, sitten lisäämällä keitetty vesi, sokeri ja kerma. Tämän jälkeen sekoitetaan, annetaan laskeutua ja juodaan.

## Aiheesta muualla

* Puolalainen ruokakulttuuri
Jeppis (täsmennyssivu)

**Jeppis** voi tarkoittaa seuraavia asioita:

* Pietarsaari, kaupunki Suomessa
* Jeppis FBC, pietarsaarelainen salibandyseura
* Jeppis Hockey, pietarsaarelainen jääkiekkoseura
Klubi-36

**Klubi-36** on vuonna 1992 perustettu iisalmelainen tyttöjen ja naisten jalkapalloseura.  

## Seuran historia
Klubi-36 r.y. sai alkunsa vuonna 1992, jolloin 1980-luvulla miesten jalkapalloseuraksi perustettu ja toiminnaltaan hiipunut seura herätettiin uudelleen henkiin Pertti Kalantin toimesta edistämään naisten ja tyttöjen jalkapalloharrastusta Iisalmessa.

1990-luvun puolenvälin jälkeen seurassa pelaavien naisten ja tyttöjen määrä on noussut. Seura on lisännyt toimintaa useissa ikäluokissa, ja nuorimmat pelaajat ovat nykyisin iältään 5-vuotiaita. Vanhimmat pelaajat pelaavat edustusjoukkueessa. Seuran tavoitteena on kasvattaa harrastajien määrä lähelle 150 pelaajaa. 

Ikäluokan 1981–82 tytöt pelasivat 1998 B-tyttöjen SM-sarjaa. Kaudella 2009 B-tytöt pelasivat uudelleen SM-sarjassa.

Seuran puheenjohtaja on Virpi Murtola.

## Menestyneitä pelaajia
Seuran C15-ikäluokan mestari Saara Winter on menestynyt yksilösuorituksissa, ja hän on tehnyt kuljetus–laukauksen sekä pituuspotkun ennätysten valtakunnallisissa taitokisoissa. Klubi-36:n kasvateista Ella Vanhanen, Emilia Iskanius, Erika Winter ja Tiia Savolainen ovat edustaneet kaudella 2015 Suomea maajoukkueissa.

## Turnaus
Seura järjestää Säästöpankki Optia Girls'Cup -nimisen jalkapalloturnauksen. Ensimmäinen Klubi-36:n järjestämä turnaus pelattiin kesäkuussa 1997 nimellä RCollection. Siitä lähtien tapahtuma on järjestetty joka vuosi kesäkuussa ennen juhannusta.

## Lähteet

## Aiheesta muualla
* Kotisivut
Asterix ja suuri merimatka

**Asterix ja suuri merimatka** () on Asterix seikkailee -sarjan 22. osa, joka on julkaistu Ranskassa vuonna 1975 ja Suomessa 1976. Sen on suomentanut Outi Walli. Tarinan on käsikirjoittanut René Goscinny ja piirtänyt Albert Uderzo.

## Juoni

Amaryllixilta on loppunut tuoreet kalat, ja hän on tarjonnut kyläläisille pilaantunutta kalaa. Kylässä alkaa suuri joukkotappelu siitä, onko Amaryllixin kalat tuoreita vai eivät. Myöhemmin Akvavitix, kylän tietäjä, tulee paikalle kertomaan, että tarvitsee melko tuoretta kalaa taikajuomaansa varten. Asterix ja Obelix lähtevät matkaan Senilixin vanhalla kalastusaluksella. Asterix ja Obelix alkavat riidellä, kun Obelix heitti verkon ilman köyttä veteen. Myrsky alkaa yltymään, ja aurinko laskee.

Aamulla Asterix ja Obelix heräävät nälkäisinä ja huomaavat vähän matkan päässä heille tutuksi tulleen merirosvo punaparran laivan. Kapteenilla sattuu olemaan syntymäpäivä, joten Asterix jättää laivalle pienen makkaralimpun ja ottaa itselleen ja Obelixille suurimman osan ruoasta. Yltyy toinen myrsky, ja he joutuvat jo kituuttamaan viipaloimalla yhtä omenan palaa monen päivän ajan. Obelix sekoaa ja kävelee pois veneestä luullen vedessä olevan villisikoja. He ajautuvat myöhemmin rantaan ja luulevat tulleensa kotirannikolle, mutta myöhemmin käy ilmi, että he ovatkin joutuneet tuntemattomaan maahan. Tarinasta on selvästi pääteltävissä, että kyseessä on Pohjois-Amerikka. Intiaanit hyökkäävät Asterixin kimppuun ja kaappaavat hänet. Obelix alkaa etsiä Asterixia, kunnes toinen intiaani törmää häneen. Obelix kolkkaa intiaanin, lähtee etsimään Asterixia ja saapuu intiaanien kylään. Obelix tainnuttaa loputkin intiaanit ja vapauttaa Asterixin.

Asterix ja Obelix alkavat keskustella intiaanien kanssa elekielellä, koska he eivät ymmärrä toistensa puhetta. Yöllä Asterix ja Obelix lähtevät melomaan intiaanien kanootilla ja menevät myöhemmin rannikolle korkean kivikasan päälle tulisoihtu kädessä näyttämään merkkiä, jotta joku tulisi pelastamaan heidät. Tanskalaiset viikingit saapuvat paikalle. Näidenkin kanssa Asterix ja Obelix yrittävät keskustella elekielellä, mutta viikingit eivät ymmärrä sitä.

Lopuksi eräs viikinki ymmärsi, ja he lähtevät seilaamaan arktiselle alueelle viikinkien kanssa. Asterix ja Obelix jäävät juhliin hetkeksi, kunnes lähtevät takaisin kotiin suuren kalansaaliin kanssa, ja tarina loppuu tavalliseen tapaan ruokajuhliin.

## Muilla kielillä

* Katalaani: La gran travessia
* Hollanti : De grote oversteek
* Saksa: Die große Überfahrt
* Kreikka: Το μεγάλο ταξίδι
* Italia: Asterix in America
* Norja: Asterix oppdager Amerika
* Puola: Wielka przeprawa
* Portugali: A grande Travessia
* Venäjä: Астерикс и Великих Переправа
* Serbia: Астерикс и велика пловидба
* Espanja: La Gran Travesía
* Ruotsi: Resan över Atlanten
* Turkki: Asteriks Amerikada

## Viittaukset Pohjois-Amerikkaan

* Asterix pitää merkkisoihtua samalla tavalla kuin vapaudenpatsas.
* Intiaani, jonka Obelix tyrmäsi, näkee tähtiä samalla tavoin kuin ne ovat Yhdysvaltain lipussa.

## Lähteet

## Aiheesta muualla
* Suomessa julkaistut Asterixit
Rastaman Vibration

**Rastaman Vibration** on reggaeyhtye Bob Marley & The Wailersin 30. huhtikuuta 1976 julkaistu albumi. Albumi oli suuri menestys Yhdysvalloissa. Se sijoittui Billboard 200 -listan 8. sijalle. Albumi oli siis Bob Marleyn ainut albumi, joka sijoittui top kymmenen joukkoon Yhdysvaltain listoilla. Albumin teossa käytettiin perinteisten reggae -soittimien lisäksi muun muassa syntetisaattoria ja rock -kitaraa.

## Kappaleet
### Puoli yksi
#"Positive Vibration" (Vincent Ford) - 3:33
#"Roots, Rock, Reggae" (Vincent Ford) - 3:38
#"Johnny Was" (Rita Marley) - 3:48
#"Cry to Me" (Rita Marley) - 2:36
#"Want More" (Aston Barrett) - 4:15

### Puoli kaksi
#"Crazy Baldhead" (Rita Marley/Vincent Ford) - 3:11
#"Who the Cap Fit" (Aston Barrett/Carlton Barrett) - 4:43
#"Night Shift" (Bob Marley) - 3:11
#"War" (Alan Cole/Carlton Barrett) - 3:36
#"Rat Race" (Rita Marley) - 2:49

### Bonus kappaleet
#"Jah Live" (Bob Marley)

### 2002 deluxe edition
#### Levy yksi: Rastaman Vibration Remastered
#"Positive Vibration" – 3:34
#"Roots, Rock, Reggae" – 3:38
#"Johnny Was" – 3:48
#"Cry To Me" – 2:36
#"Want More" – 4:17
#"Crazy Baldhead" – 3:12
#"Who The Cap Fit" – 4:43
#"Night Shift" – 3:11
#"War" – 3:37
#"Rat Race"  – 2:54
#"Jah Live" (Original Mix) – 4:17
#"Concrete" – 4:24
#"Roots, Rock, Reggae" (Unreleased Single Mix) – 3:38
#"Roots, Rock, Dub" (Unreleased Single Dub Mix) – 3:38
#"Want More" (Unreleased Alternate Album Mix) – 5:10
#"Crazy Baldhead" (Unreleased Alternate Album Mix) – 3:08
#"War" (Unreleased Alternate Album Mix) – 4:03
#"Johnny Was" (Unreleased Alternate Album Mix) – 3:41

#### Levy kaksi: Rastaman Vibration Tour Live At The Roxy - Hollywood, CA, May 26, 1976
#"Introduction" – 0:38
#"Trenchtown Rock" – 4:56
#"Burnin' & Lootin'" – 4:54
#"Them Belly Full (But We Hungry)" – 4:13
#"Rebel Music (3 O'Clock Roadblock)" – 6:08
#"I Shot the Sheriff" – 6:34
#"Want More" – 7:02
#"No Woman No Cry" – 5:19
#"Lively Up Yourself" – 5:44
#"Roots, Rock, Reggae" – 5:32
#"Rat Race" – 7:53
#"Smile Jamaica, Part One" – 3:19
#"Smile Jamaica, Part Two" – 3:10
Feynmanin slash-notaatio

**Feynmanin slash-notaatio** tai **Feynmanin tikari** tai **Diracin slash-notaatio** on Richard Feynmanin keksimä lyhennysmerkintätapa, jota käytetään kvanttikenttäteoriassa.

Kovariantille nelivektorille A_{\mu} voidaan esittää slash-notaatio merkitsemällä

:A\!\!\!/\ \stackrel= \ A^\mu \gamma_\mu,

missä \scriptstyle \gamma  on gamma-matriisi.

## Slash-notaation ominaisuuksia

Slash-notaatiolle pätee

:A\!\!\!/A\!\!\!/=A^\mu A_\mu=A^2
:A\!\!\!/B\!\!\!/+B\!\!\!/A\!\!\!/ = 2A \cdot B.

Jälkeä käyttäen notaatiolle pätee

:tr(A\!\!\!/B\!\!\!/) = 4A \cdot B
:tr(A\!\!\!/B\!\!\!/C\!\!\!/D\!\!\!/) = 4 \left[(A\cdot B)(C \cdot D) - (A \cdot C)(B \cdot D) + (A \cdot D)(B \cdot C) \right].

## Lähteet
Budinos

**Budinos** on suomalais-ugrilaisten kielten suomen, viron, unkarin, marin, mansin, mordvan ja udmurtin aineksiin perustuva keinotekoinen kieli. Kieli on lähtöisin Udmurtian etnofuturistisista piireistä. Kehittäjien mukaan hyväkään vieraan kielen taito ei riitä ilmaisemaan suomalais-ugrilaista maailmankuvaa kokonaisuudessaan. Budinos on tarkoitettu suomalais-ugrilaisten kansojen väliseksi suoraksi viestintäkieleksi. 

Nimi *budinos* tulee Juri Perevostsikovin mukaan Herodotoksen historiasta, jonka mukaan Don-joen takana asui paimentolaisheimo budinit, joita Perevostsikov pitää udmurttien esi-isinä.

Kielen käytännön isä filologi ja kirjailija-toimittaja Aleksei Arzamatovin mukaan maailmassa on tällä hetkellä noin sata budinosin taitajaa.

''Eesti Päevalehden'' mukaan budinos on otettu Virossa hyvin vastaan. Esimerkiksi paikallinen säveltäjä Mart Siimer tilasi runoja uutuuskielellä Arzamatovilta ja hänen sävellykseensä päätynyt kirjailija-toimittajan luomistyö sai ensi esityksensä Tarton nuorten säveltäjien festivaalilla. Budinosin sanakirja on saatavilla ilmaiseksi Internetistä ja lisäksi Facebookissa toimii kielen ystävien kerho, jonka jäsenet yrittävät keskustella keskenään budinosin kielellä, keksiä uusia sanoja ja kirjoittaa runoja budinosiksi.

## Lähteet

## Aiheesta muualla
* Budinos-facebook
* Mela kusi, mulimokata ajti*
Neil Harris

**Neil Harris** (s. 12. heinäkuuta 1977 Orsett, Essex, Englanti, Britannia) on englantilainen jalkapallovalmentaja. Hän valmentaa Englannin mestaruussarjassa pelaavaa Millwallia, jota edusti aiemmin pitkään pelaajana. Hän oli pelipaikaltaan hyökkääjä.

## Ura pelaajana
Millwall hankki Harrisin maaliskuussa 1998 Football Leaguen ulkopuolisesta Cambridge Citystä 30&nbsp;000 punnan siirtosummalla. Cambridgessä hän oli aloittanut vuonna 1996 ja pelannut sitä ennen muun muassa Maldon Townissa. Harris edusti Millwallia Englannin toiseksi ja kolmanneksi korkeimmilla sarjatasoilla. Hän oli kaudella 2000–2001 silloisen 2. divisioonan (myöhemmältä nimeltään ykkösliiga) paras maalintekijä. Millwall voitti tuolla kaudella sarjansa ja nousi näin 1. divisioonaan (myöhemmältä nimeltään mestaruussarja). Vuonna 2004 joukkue ylsi FA Cupin loppuotteluun Manchester Unitedia vastaan. Harris pelasi Unitedin voittoon päättyneessä ottelussa 75 minuuttia.

Harris oli joulukuussa 2004 muutaman ottelun ajan lainalla Cardiff Cityssä ennen siirtoa Nottingham Forestiin tammikuussa 2005. Nottingham putosi kauden päätteeksi ykkösliigaan. Harris oli kauden 2005–2006 pääosin lainalla toisessa ykkösliigaseurassa Gillinghamissa. Hänen maalimääränsä laskivat näinä vuosina huomattavasti. Hän aloitti kauden 2006–2007 Nottinghamissa, mutta palasi kesken kauden pysyvällä siirrolla Millwalliin, joka sekin pelasi tuolloin ykkösliigassa pudottuaan mestaruussarjasta edellisvuonna. 

Tammikuussa 2009 Harris ohitti Teddy Sheringhamin Millwallin kaikkien aikojen maalintekijänä 112:nnella osumallaan kaikki kilpailut mukaan lukien. Yhteensä hän teki seuralle 138 maalia vuosina 1998–2004 ja 2007–2011. Hän lopetti pelaajauransa vuonna 2013 edustettuaan kaksi viimeistä kauttaan poikavuosien suosikkijoukkuettaan Southend Unitedia kakkosliigassa. Jälkimmäisellä kaudella polvivamma rajoitti hänen ottelumääränsä kymmeneen.

## Ura valmentajana
Harris palkattiin Millwallin valmennusryhmään heinäkuussa 2013, kuukausi lopettamisilmoituksensa jälkeen, ja joulukuusta 2013 tammikuuhun 2014 hän toimi kolmen ottelun ajan seuran väliaikaisena päävalmentajana Steve Lomasin irtisanomisen jälkeen. Maaliskuussa 2015 hänestä tuli uudelleen seuran vastuuvalmentaja, aluksi väliaikaisratkaisuna Ian Hollowayn irtisanomisen jälkeen. Kuukausi myöhemmin hänet vakinaistettiin.

Millwall putosi vuonna 2015 ykkösliigaan, mutta palasi kaksi vuotta myöhemmin mestaruussarjaan nousukarsinnan kautta, voitettuaan nousufinaalissa Bradford Cityn. Joukkue oli yltänyt nousufinaaliin myös vuotta aiemmin, Harrisin ensimmäisellä täydellä kaudella vakinaisena päävalmentajana, mutta hävisi silloin Barnsleylle.

## Yksityiselämä
Harris on naimisissa ja hänellä on kolme lasta, poika ja kaksi tytärtä. 

Harris sairasti kivessyövän 23–24-vuotiaana. Tauti havaittiin aikaisessa vaiheessa kevätkesällä 2001 ja hän pelasi ensimmäisen ottelunsa toipumisensa jälkeen jo saman vuoden syksyllä.

## Lähteet
Paddy Driver

**Ernest Gould "Paddy" Driver** (s. 13. toukokuuta 1934 Johannesburg) on eteläafrikkalainen entinen F1-kuljettaja ja moottoripyöräilijä. Hän osallistui kahteen F1-osakilpailuun kausilla 1963 ja 1974. Hän karsiutui ensimmäisessä ja keskeytti toisessa, eikä saavuttanut pisteitä. Hän kilpaili myös MM-sarjaan kuulumattomissa kilpailuissa.

Moottoripyöräilyurallaan Paddy kilpaili 350-kuutioisissa, 500-kuutioisissa ja kerran 125-kuutioisissa vuosina 1959–1965. Hän ajoi jokaisessa kilpailussaan pisteille ollen kahdesti toinen ja 7 kertaa kolmas, muttei voittanut kertaakaan. Hän oli parhaimmillaan MM-sarjan kolmonen vuonna 1965 500-kuutioisissa heti Mike Hailwoodin ja Giacomo Agostinin jälkeen. Hän kilpaili tiimeissä Norton, EMC, AJS ja Matchless.

## Lähteet
Mikko Vainionpää

**Mikko Vainionpää** (s. 26. huhtikuuta 1975 Uusikaupunki) on uransa lopettanut suomalainen pesäpalloilija ja nykyinen pelinjohtaja. Kausilla 2016–2019 Vainionpää toimi JymyJussien pelinjohtajana. 

Pelaajauralla hänen roolinsa oli kotiuttaja, ja hän pelasi usein numerolla 3 tai 4. Ulkopelissä Vainionpää toimi siepparina.

## Pelaajaura
Vainionpään kasvattajaseura on Nurmon Jymy. Hän siirtyi Oulun Lippoon 1998 Seinäjoen Maila-Jusseista, jossa oli voittanut kaksi pronssia. Ensimmäisellä kaudellaan Lipossa Vainionpää voitti Suomenmestaruuden, sekä saalisti toisella kaudella pronssia. Kolmannen kauden jälkeen hän lähti nostamaan kasvattajaseuraansa Nurmon Jymyä Superpesikseen. Vainionpää palasi Lippoon kuitenkin kaudeksi 2003, koska Nurmo ei noussutkaan. Kun Jymy lopulta nousi Superpesikseen kesäksi 2004, Vainionpää vaihtoi jälleen seuraa. Hän pelasi Nurmossa neljä kautta palaten Lippoon kesäksi 2007. Vainionpää on pelannut yhdeksän Itä–Länsi-ottelua. Vainionpään pelaajaura loppui JymyJusseissa vuonna 2015, jonka jälkeen hän ryhtyi toimimaan pelinjohtajana.

## Saavutukset
### Pelaajana
* 1 SM-kulta: 1998
* 1 SM-hopea: 2005
* 4 SM-pronssia: 1995, 1996, 1997, 2000
* 9 Itä-Länsi-ottelua: 1995-1998, 2000, 2003, 2005, 2008, 2009
* Superpesiksen vuoden tulokas: 1994 

## Lähteet

## Aiheesta muualla
Piktonit

**Piktonit** () olivat Loiren () eteläpuolella asunut kelttiheimo. Heidän pääkaupunkinsa oli Limonum Pictonum, nykyinen Poitiers. Piktonit olivat tunnettuja laivanrakentajia.

Piktonit tukivat Galliaan marssinutta Julius Caesaria vuonna 58 eaa., sillä he pitivät Galliaan siirtyneitä helvetialaisia uhkana. Kaikki heimon jäsenet eivät kuitenkaan kannattaneet roomalaisten ylivaltaa, ja vuonna 52 eaa. 8&nbsp;000 piktonisoturia liittyi Vercingetorixin joukkoihin.

## Lähteet
*Paavo Castrén ja Leena Pietilä-Castrén: Antiikin käsikirja. Otava 2000. 
### Viitteet

## Aiheesta muualla
* 
*
Bob Drake

**Bob Drake** (14. joulukuuta 1919 San Francisco – 18. huhtikuuta 1990 Woodland Hills, Kalifornia) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1960, Yhdysvaltain GP:hen. Hän oli kilpailussa 13., eikä saavuttanut pisteitä. Drake oli viimeinen kuljettaja, joka ajoi Maserati 250F -autolla.

## Lähteet
Kleopatra (vuoden 1917 elokuva)

**Kleopatra** () on J. Gordon Edwardsin ohjaama yhdysvaltalainen elämäkerrallinen draamamykkäelokuva vuodelta 1917. *Kleopatran* nimiroolin näytteli Theda Bara, ja Fritz Leiber, Sr. näytteli Julius Caesaria sekä Thurston Hall näytteli Marcus Antoniusta. Sivuosissa ovat muiden muassa Alan Roscoe, Herschel Mayall, Dorothy Drake ja Delle Duncan.

*Kleopatran* käsikirjoitti Adrian Johnson Émile Moreaun ja Victorien Sardoun samannimisen näytelmän pohjalta. *Kleopatra* on mustavalkoinen ja pituudeltaan 125 minuuttia, eli 2 tuntia ja 5 minuuttia. Fox Film Corporation -yhtiö tuotti elokuvan. *Kleopatra* on Baran maineikkaimpia roolitöitä, ja itse elokuva sai paljon menestystä ilmestymisvuonnaan.

*Kleopatrasta* on säilynyt vain lyhyt katkelma kuvamateriaalia, ja sitä pidetäänkin kadonneena elokuvana.

## Juoni
Egyptin mahtavan kuningattaren, Kleopatra VII:n (Bara) tarina, hänen mielettömistä romansseista Rooman valtakunnan mahtavien miesten, Julius Caesarin (Leiber) ja Marcus Antoniuksen (Hall) välillä.

## Tuotanto
*Kleopatra* sai ensi-iltansa kotimaassaan 14. lokakuuta vuonna 1917. Suomessa elokuva ilmestyi teattereihin vasta vähän yli 5 vuotta myöhemmin, 26. marraskuuta vuonna 1922.

*Kleopatra* oli yksi aikansa kalleimmista elokuvista, sillä budjetti oli 500 000 dollaria, joka oli harvinaista tuohon aikaan, ja 2000 ihmistä työskenteli kulissien takana.

Elokuva kuvattiin Newport Beachilla, Kaliforniassa.

## Muuta
*Kleopatra* -elokuvia on tehty vuoden 1917 jälkeen, muun muassa vuosina 1934, 1945, 1953, 1963, 1970, 1999, 2003, 2005, 2007 ja 2010. joista kuuluisin on ehkä vuoden 1963 versio, jonka pääosan näyttelee Elizabeth Taylor. Ennen vuoden 1917 versiota on tehty myös vuosina 1899 ja 1912.

*Kleopatra* on American Film Instituten *Kadonneet elokuvat* -listalla.

## Rooleissa
* Theda Bara ... Kleopatra VII
* Fritz Leiber, Sr. ... Julius Caesar 
* Thurston Hall ... Marcus Antonius 
* Alan Roscoe ... Pharon 
* Herschel Mayall ... Ventidius 
* Dorothy Drake ... Charmian 
* Delle Duncan ... Iras 
* Henri De Vries ... Octavius Caesar 
* Art Acord ... Kephren
* Hector Sarno ... Messenger
* Genevieve Blinn ... Octavia

## Lähteet

## Aiheesta muualla

*
*
*''Kleopatra'' Allmoviessa 
*''Kleopatra'' Silent Erassa 
*''Kleopatra'' Flixsterissä
Charlie Eppes

**Charles Edward ”Charlie” Eppes** on kuvitteellinen hahmo yhdysvaltalaisessa televisiosarjassa *[[Num3rot]]*. Charlie on sarjan päähenkilö, joka konsultoi FBI:ta ja NSA:ta. Hän on matemaatikko ja käytännön matematiikan professori kuvitteellisessa California Institute of Sciencessa eli CalScissa. Charlie auttaa veljeään Don Eppesiä haastavissa FBI-tapauksissa. Charlieta auttavat hänen kollegansa Larry Fleinhardt sekä hänen tyttöystävänsä ja entinen opiskelijansa Amita Ramanujan.

## Rooli

Charlie pääsi Princetonin Yliopistoon 13-vuotiaana. Hän kävi koulun samaan aikaan kuin veljensä Don, joka oli häntä viisi vuotta vanhempi. Charlie tapasi ensimmäisenä opiskeluvuotenaan professori Larry Fleinhardtin, josta tuli nopeasti yksi hänen parhaista ystävistään. Hän julkaisi ensimmäisen matemaattisen tutkielmansa 14-vuotiaana American Journal of Mathematics -lehdessä. Charlie on myös voittanut Milton Prizen sekä Fieldsin mitalin. 

Charlie on loistava shakin pelaaja ja Alan ei sen takia enää suostu pelaamaan hänen kanssaan. Charliella oli korkea turvaluokitus, kunnes se neljännellä tuotantokaudella peruttiin johtuen hänen Pakistaniin lähettämistään tiedoista. Hän myös osti isänsä talon ensimmäisellä tuotantokaudella; Alan jäi silti asumaan hänen luokseen. 

Kolmannen kauden alussa Alan aikoi muuttaa omaan asuntoon ja Charlie otti asian raskaasti. Lopulta Alan jäi kuitenkin asumaan Charlien luo puhuttuaan Donin kanssa.

## Lähteet
Babylon by Bus

**Babylon by Bus** on reggaeyhtye Bob Marley & The Wailersin vuonna 1978 julkaistu livealbumi. Albumi äänitettiin Pariisin Pavillon de Paris -konserttisalissa 25.-27. kesäkuuta 1978 Kaya Tourin aikana.

## Kappaleet
### 1. puoli
#"Positive Vibration" (Vincent Ford) - 5:48
#"Punky Reggae Party" (Bob Marley/Lee Perry) - 5:52
#"Exodus" - 7:38

### 2. puoli
#"Stir It Up" - 5:20
#"Rat Race" (Rita Marley) - 3:37
#"Concrete Jungle - 5:38
#"Kinky Reggae" - 4:50

### 3. puoli
#"Lively Up Yourself" - 6:19
#"Rebel Music (3 O'Clock Roadblock)" (Aston Barrett/Hugh Peart) - 5:22
#"War/No More Trouble" (Alan Cole/Carlton Barrett/Bob Marley) - 5:30

### 4. puoli
#"Is This Love" - 7:33
#"Heathen" - 4:30
#"Jamming" - 5:39

## Muusikot
*Bob Marley – laulu, rytmikitara
*Carlton Barrett – rummut
*Aston "Family Man" Barrett – basso
*Tyrone "Organ D" Downie – kosketinsoitin
*Junior Marvin – soolokitara
*Alvin "Seeco" Patterson – perkussiot
*Al Anderson – soolokitara
*Earl "Wire" Lindo – kosketinsoitin
*Rita Marley – taustalaulu
*Marcia Griffiths – taustalaulu
*Judy Mowatt – taustalaulu
Isä Mitron ajatuksia elämästä, työstä, uskosta

**Isä Mitron ajatuksia elämästä, työstä, uskosta** on Mitro Revon vuonna 2008 ilmestynyt kirja. Teoksessa hän kirjoittaa elämästä, työstä ja ortodoksisesta uskosta. Hän kirjoittaa myös vanhemmistaan, arkkipiispa Paavalista, Kirka Babitzinista ja Urho Kekkosesta. Mukana ovat myös esimerkiksi pappilan pashan ja pääsiäislampaan teko-ohjeet. Tekstin rinnalla on valokuvaaja Janne Gröningin kuvakertomus Suomen luonnosta eri vuodenaikoina. 

## Lähteet

* 

### Viitteet

## Aiheesta muualla

* Martti Mäkisalo: Kultamunia isä Mitron suusta. Helsingin sanomat 19.11.2008.
* Eeva Salonen: Mitron mietteet kirjaksi. Ortodoksiviesti 8/2008.
Mäntytunturi

**Mäntytunturi** () on tunturialue Louhen piirin Kiestingin kunnassa Karjalan tasavallan luoteisosassa Venäjällä. Tunturialue sijaitsee Paanajärven kansallispuistossa, noin kuusi kilometriä Paanajärven pohjoispuolella. Tunturialueen korkein huippu on 550 metriä korkea.

Mäntytunturi sijaitsee Suomen Neuvostoliitolle luovuttamalla Sallan–Kuusamon alueella ja ennen alueluovutusta se kuului Kuusamon kuntaan.

## Lähteet

## Aiheesta muualla
*Paanajärven kansallispuiston palveluiden kartta   ja  (parks.karelia.ru)
Sieppitunturi

**Sieppitunturi** () on tunturialue Kiestingin kunnassa Karjalan tasavallan luoteisoasassa Venäjällä. Tunturialueen korkein huippu on 537 metriä korkea.

Sieppitunturi sijaitsee Suomen Neuvostoliitolle luovuttamalla Sallan–Kuusamon alueella.

## Lähteet
Leipätunturi

**Leipätunturi** () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 530 metriä korkea. Leipätunturi sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.

## Lähteet
Juho Savo

**Juho Samuli Savo** (s. 14. toukokuuta 1949 Pöytyä) toimi Varsinais-Suomen liiton maakuntajohtajana vuosina 1998–2015.

Juho Savo syntyi maanviljelijä, metsänhoitaja Matti Savon ja emäntä Ritva Savon perheeseen. Hän puolisonsa vuodesta 1972 on lehtori Salme Mattila. Savo opiskeli sosiaalipolitiikkaa, sosiologiaa, taloustiedettä ja tilastotiedettä ja valmistui valtiotieteen maisteriksi Turun yliopistosta vuonna 1980. Ennen siirtymistään maakuntajohtajaksi hän työskenteli Varsinais-Suomen Kokoomuksen toiminnanjohtajana 1985–1998, toimistopäällikkönä ja kunnallissihteerinä 1978–1985 sekä järjestösihteerinä 1974–1978. Hän oli myös muun muassa *Auransilta*-lehden päätoimittaja 1978–1985, Pöytyän kunnanvaltuuston jäsen 1977–1980 sekä Turun sosiaali- ja satamalautakuntien jäsen 1980- ja 1990-luvuilla.

Savo toimi Varsinais-suomen liiton maakuntajohtajan tehtävässä syyskuusta 1998 alkaen, eläkkeelle hän jäi tammikuun alussa 2015.

## Lähteet
David Miller

**David Miller** voi viitata seuraaviin henkilöihin:

* David Miller (1909–1992), yhdysvaltalainen elokuvaohjaaja
* David Miller (1942–2024), brittiläinen filosofi
* David Miller (s. 1958), kanadalainen poliitikko
* David Miller (s. 1973), yhdysvaltalainen laulaja
NHL (täsmennyssivu)

Kirjainyhdistelmä **NHL** voi tarkoittaa seuraavia asioita:

*NHL, pohjoisamerikkalainen jääkiekkoliiga.
*NHL (pelisarja), EA Sportsin kehittämä jääkiekkopeli.
*NHL 2K, 2K:n kehittämä jääkiekkopeli.
*National Historic Landmark, historiallisesti merkittävien kohteiden luettelossa oleva rakennus, rakennelma tai paikka Yhdysvalloissa
*Normihomolehti, vuonna 2010 perustettu queer-lehti
*Mainostoimisto NHL Notkea Hinku Laboratorio Oy, vuonna 1984 perustettu mainostoimisto
*Insinööritoimisto Rakennuslaskenta NHL Oy, vuonna 1982 perustettu insinööritoimisto
Pasaritunturi

**Pasaritunturi** () on tunturialue Petsamon piirissä Murmanskin alueen luoteisosassa Venäjällä. Tunturi sijaitsee lähellä Jäämeren rantaa ja Norjan rajaa. Tunturin itäpuolella on Peuravuono ja länsipuolella Pasarijärvi. Tunturialueen korkein huippu on 503 metriä korkea.  Pasaritunturi sijaitsee Suomen Neuvostoliitolle luovuttaman entisen Petsamon kunnan pohjoisosassa.

## Lähteet
Kara Tointon

**Kara Louise Tointon** (s. 5. elokuuta 1983 Basildon, Essex, Englanti, Iso-Britannia) on englantilainen näyttelijä, joka on tullut tunnetuksi suositusta brittiläisestä saippuasarjasta *[[EastEnders]]*, jossa hän näytteli Dawn Swann -nimistä naista vuonna 2005-2009. Lisäksi Tointon on esiintynyt muun muassa televisiosarjoissa *Dream Team*, *[[Mr Selfridge]]* ja *[[The Halcyon]]* sekä kaksi kertaa tanssikilpailuohjelmassa *[[Strictly Come Dancing]]*, jonka hän myös voitti vuonna 2010.

Tointonin sisar Hannah on myös näyttelijä ja luonut uraansa *[[Hollyoaks]]*-sarjan parissa. 

Tointon asuu nykyään Lontoossa, yhdessä poikaystävänsä Joe Swash in kanssa. Swash on myös tuttu *EastEndersistä*.
Scot Coogan

**Scot Coogan** (s. 23. huhtikuuta 1973 Medway, Massachusetts) on yhdysvaltalainen studiomuusikko sekä kiertuerumpali. Parhaiten hänet tunnetaan yhdysvaltalaisen Brides of Destructionin rumpalina, joka on Mötley Crüe -basisti Nikki Sixxin perustama yhtye. Coogan on sen lisäksi työskennellyt yhtyeissä Violets Demise, Ednaswap, Parade of Losers ja Annetenna sekä artistien Sinéad O'Connorin ja Vanilla Icen kanssa. Vuonna 2007 hän soitti Ace Frehleyn kiertuerumpalina.

Coogan laulaa ja soittaa kitaraa rumpujen lisäksi.
David Miller (filosofi)

**David W. Miller** (19. elokuuta 1942 – 20. marraskuuta 2024) oli brittiläinen filosofi, joka opetti Warwickin yliopiston filosofian laitoksella vuosina 1969–2007. Miller erikoistui tieteenfilosofiaan ja oli merkittävä kriittisen realismin kannattaja.

Miller aloitti logiikan ja tieteellisen menetelmän opinnot London School of Economicsissa vuonna 1964. Pian hänestä tuli Karl Popperin tutkimusavustaja. Miller ja muut tutkijat osoittivat vuonna 1970 useissa artikkeleissa aiemmin havaitsemattomia puutteita Popperin käyttämässä totuudenkaltaisuuden määritelmässä. Seuraavina parina vuosikymmenenä aiheesta kirjoitettiin paljon, ja Miller ja monet muut pyrkivät parantelemaan Popperin lähestymistapaa.

Millerin teoksen *Critical Rationalism* (1994) tavoitteena on puolustaa ja laajentaa Popperin lähestymistapaa tieteelliseen tietoon. 

## Teoksia

* *Critical Rationalism: A Restatement and Defence*, 1994,  
* *Out Of Error: Further Essays On Critical Rationalism*, 2006  

## Lähteet

## Aiheesta muualla

* David Miller Warwickin yliopiston verkkosivuilla 
* Miller, David: Being an Absolute Skeptic , *Science*, 4.6.1999 
* 
*
The Lox

**The L.O.X.**, myös nimellä **D-Block**, on yhdysvaltalainen rap-yhtye, joka perustettiin 1990-luvun puolivälissä Yonkersissa. Sen muodostavat rap-artistit Sheek Louch, Jadakiss ja Styles P. The LOX aloitti uransa Bad Boy Records -levy-yhtiössä, josta siirtyi Ruff Ryders Entertainmentille debyyttialbuminsa julkaisun jälkeen. Yhtyeen jäsenet ovat perustaneet myös oman D-Block Records -levy-yhtiönsä. The LOX on julkaissut neljä studioalbumia.

## Diskografia
### Albumit
* *[[Money, Power & Respect]]* (1998)
* *[[We Are the Streets]]* (2000) 
* *[[Filthy America... It's Beautiful]]* (2016)
* *[[Living Off Xperience]]* (2020)

### EP:t

* *The Trinity* (2013)
* *The Trinity 2nd Sermon* (2014)

## Lähteet
Ľubomír Vaic

**Ľubomír Vaic** (s. 6. maaliskuuta 1977 Spišská Nová Ves, Tšekkoslovakia) on slovakialainen jääkiekkoilija. Pienikokoinen keskushyökkääjä pelaa tällä hetkellä HC Slovan Bratislavassa, Slovakian Extraligassa. 

Urallaan Vaic on pelannut myös yhdeksän NHL-ottelua Vancouver Canucksissa sekä kaksi kautta jääkiekon SM-liigassa, SaiPan riveissä. Hän on pelannut myös Tšekissä, Venäjällä ja Saksassa. Kolmet MM-kisat pelannut Vaic on voittanut MM-hopeaa vuonna 2000 ja MM-pronssia vuonna 2003.

## Aiheesta muualla
*European Hockey.net
Pierluigi Marzorati

**Pierluigi Marzorati** (s. 12. syyskuuta 1952 Figino Serenza) on kilpauransa lopettanut italialainen koripalloilija.

## Ura
Vuonna 1969 Marzorati aloitti ammattilaisuransa Pallacanestro Cantùssa, jossa hän pelasi koko uransa. Hän oli pelannut jo aiemmin seuran juniorijoukkueissa, joista hänet oltiin nostettu edustusjoukkueeseen. Marzorati johti Cantùn kolmeen perättäiseen Korać Cupin voittoon vuosina 1973–1975. Ensimmäisen Italian mestaruuden hän voitti vuonna 1975. Samana vuonna Marzorati voitti Intercontinental Cupin kun joukkue voitti Amazonas Francan. Hän voitti Saporta Cupin kolme kertaa perättäin vuosina 1977–1979. Kaksi kertaa hän voitti Euroliigan vuosina 1982 ja 1983. Hänen viimeinen mestaruutensa oli Korać Cupin voitto vuonna 1991, johon hän päätti uransa. Uransa aikana hän voitti kaiken kaikkiaan 12 kansainvälistä mestaruutta sekä kaksi Italian mestaruutta pelattuaan 22 kautta samassa seurassa.

Lopettamisensa jälkeen hän toimi Pallacanestro Cantùn varapresidenttinä vuodesta 1991 vuoteen 1996 saakka. 8. lokakuuta 2006 hän pelasi pelin Cantùn paidassa Benetton Trevisoa vastaan. Samalla hänestä tuli ainoa ihminen maailmassa, joka on pelannut viidellä eri vuosikymmenellä virallisissa peleissä. Marzonati johdatti Cantùn juhlaottelussa 70–69 voittoon, mutta ei saanut tilastomerkintöjä.

Uransa jälkeen FIBA valitsi Marzoratin FIBA Hall of Fameen vuonna 2007. Vuonna 2008 Euroliiga valitsi hänet 50 tärkeimmän koripallopersoonan joukkoon.

## Lähteet

## Aiheesta muualla
* FIBA Hall of Fame  
* Legabasket Serie A
Luettelo Aku Ankan taskukirjoista (351–375)

Tämä on **luettelo [[Aku Ankan taskukirja|Aku Ankan taskukirjojen]] numeroista 351-375**. Ne ilmestyivät alun perin vuosina 2009-2011.

## 2009

|}

## 2010

|}

## 2011

|}

## Lähteet
* 
*
Sellaista ei tapahdu

**Sellaista ei tapahdu** (julkaistu myös nimellä **Unohduksen pyörre**) on Mika Waltarin vuonna 1939 kirjoittama pienoisromaani. Sen tunnelma on unenomainen ja synkkä, ja maailmansodan uhka on vahvasti läsnä. Kulttuuritoimittaja Hannu Marttila on verrannut tarinan tunnelmaa Hitchcockin elokuvaan *[[Nainen katoaa]]*.

Waltari tarjosi pienoisromaania kustantajalle vuonna 1939 kokoelmassa, jossa olivat lisäksi *[[Ei koskaan  huomispäivää]]*, *[[Fine van Brooklyn]]* ja *[[Jokin ihmisessä]]*, mutta WSOY hylkäsi kokoelman, koska tekstit olivat "epämiellyttäviä ja sairaalloisia". Pienoisromaani ilmestyikin ensiksi vuonna 1944 nimellä *Unohduksen pyörre* pienen Fennia-kustantamon julkaisemana, ja WSOY julkaisi sen nimellä *Sellaista ei tapahdu* lopulta vasta kokoelmassa *[[Koiranheisipuu]]* vuonna 1961. Matti Kassila suunnitteli pienoisromaanista elokuvaa yhteistuotantona unkarilaisten kanssa, ja hankkeesta ehdittiin jo tiedottaa Waltarin 70-vuotispäivien aikaan 1978, mutta se ei kuitenkaan toteutunut.

*'Sellaista ei tapahdu* on käännetty neljälle kielelle: espanjaksi (*Estas cosas no suceden*), unkariksi (*Ez meg sem tőrténhet*), viroksi (*Seda ei juhtu*, 1964, ja *Midagi sellist ei juhtu*, 1990) ja ukrainaksi (*Такого не буває*, julkaistu 2017). 

## Juoni

Päähenkilö on nimettömäksi jäävä, suomalainen liikemies. Hän on naimisissa, mutta avioliitto on väljähtynyt ja parin yhteinen lapsi on kuollut. Tarina alkaa maaliskuussa 1939, kun mies lähtee lentäen liikematkalle Ateenaan. Matka on epävarma, ja koneenvaihdot viivästyvät sodanuhan takia. Lopulta jatkolennolla on vain kaksi matkustajaa: liikemiehen lisäksi nainen, entinen laulajatar, joka on matkalla Egyptiin. Matkalla nousee myrsky, kone tekee pakkolaskun vuorille, ja vain mies ja nainen selviytyvät hengissä. Maan nimeä ei kerrota, mutta se on ilmeisesti jossain Balkanilla. Pian ilmenee, että siellä käydään sisällissotaa. Mies ja nainen kulkeutuvat lopulta isompaan kaupunkiin, jossa he liittyvät outoon sirkusseurueeseen. Tarinan lopussa he lähtevät seurueen mukana purjehtimaan suurta jokea alas. Loppu jää avoimeksi. Kertomuksen voi ymmärtää myös niin, että päähenkilöt ovat kuolleet onnettomuudessa ja ovat matkalla helvettiin. 

Markku Envallin mukaan lentokoneen laskeutumispaikkana olisi Karpato-Ukraina (Taka-Karpatian alue), mutta hän toteaa toisaalta, että päättely asiassa on epävarmaa ja lisäksi teoksen luonteen vastaista.

## Lähteet

* 
* 
* 

### Viitteet
NHL 2K

**NHL 2K** on 2K Gamesin luoma jääkiekkopelisarja. *NHL 2K* -sarja kilpaili Electronic Artsin ''NHL''-pelisarjan kanssa.

## Pelisarja
Painin Aasian-mestaruuskilpailut 2004

**Vuoden 2004 [[painin Aasian-mestaruuskilpailut]]** järjestettiin huhti-toukokuun aikana kolmella eri paikkakunnalla: kreikkalais-roomalainen paini järjestettiin Almatyssa, Kazakstanissa, vapaapainissa kisattiin Teheranissa, Iranissa, ja naispainin järjestäjäpaikkakuntana toimi Japanin Tokio. Jokaisessa tyylissä painittiin seitsemässä painoluokassa.

Nämä Aasian-mestaruuskilpailut olivat viimeiset, joissa jaettiin vain yksi pronssimitali sarjaa kohden.

## Mitalistit
### Kreikkalais-roomalainen paini (Almaty)

### Vapaapaini (Teheran)

### Naispaini (Tokio)

## Mitalitaulukko
Kaikki tyylit yhteenlaskettuina.

## Lähteet
*FILA:n tietokanta
Kultakuusi

**Kultakuusi** (*Picea abies* f. *aurea*) on metsäkuusen erikoismuoto, jonka uusien versojen kärjet ovat vaaleankeltaisia tai kullankeltaisia. Keltaiset kärjet vihertyvät jo kesään mennessä, mutta joissain keltakuusissa keltaisuus näkyy vielä syksyn jälkeen talvellakin. Kultakuusen uusien versojen keltainen väri johtuu viherhiukkasten rakenteesta. Toinen samankaltainen viherhiukkasista johtuva erikoisen värinen kuusi on purppurakuusi (punakuusi) (*Picea abies* f. *cruenta*), joka on luonnossa kultakuustakin harvinaisempi.

## Levinneisyysalue
Kultakuusia tavataan Etelä- ja Keski-Suomessa. Kultakuusen kantoja ovat muun muassa 'Iitin kultakuusi' ja 'Kesälahden kultakuusi' (Meilahden arboretum, Lauri Nurmikari). Kultakuusesta on myös viljelylajikkeita, kuten 'Kulta-Lumikki', 'Kulta-Päivikki' ja 'Kulta-Talvikki'. Kellertävän värinsä talvellakin säilyttäviä kultakuusia on muun muassa Kihniön Ratikylässä. Muualla kultakuusia on mm. Imatralla Stora-Enson palstalla ja Kuhmoisissa. Kultakuusia kasvaa harvassa Pohjois-Suomeen saakka ainakin Oulun seudulle saakka, jossa on merellinen ja leuto ilmasto, mikä vastaa eteläisempää kasvillisuusvyöhykettä.

## Aiheesta muualla
* Metla: Kultakuusi
Volkan Demirel

**Volkan Demirel** (s. 27. lokakuuta 1981 Istanbul) on turkkilainen jalkapallomaalivahti. Hän edustaa tällä hetkellä turkkilaista Fenerbahçea, jonne hän siirtyi kaudella 2002–2003. Ennen Fenerbahçeen siirtymistä Demirel pelasi Kartalsporissa. 

Turkin maajoukkueeseen Demirel nousi vuonna 2004. Hän oli mukana myös Turkin joukkueessa 2008 EM-kisoissa. Demirel pelasi Turkin alkulohkon ottelut, mutta oli pelikiellossa jatko-otteluissa saatuaan punaisen kortin Jan Kollerin tönäisemisestä viimeisessä ottelussa Tšekkiä vastaan. Kentällä pelannut Tuncay Şanlı joutui maaliin, mutta Turkki kuitenkin voitti ottelun 3–2 ja pääsi lohkosta jatkoon. Demirel on uransa aikana pelannut 63 maaottelua, joista viimeisen vuonna 2014.

## Lähteet
Gudrun Annette Høie

**Gudrun Annette Høie** (s. 13. heinäkuuta 1970) on norjalainen naispainija ja nelinkertainen maailmanmestari.

Høie lukeutui maailman parhaisiin naispainijoihin aina 1980-luvun lopulta 2000-luvun alkuun. Pitkän uran tehnyt Høie osallistui jopa vuoden 2008 Pekingin kesäolympialaisten karsintaturnauksiin, mutta karsiutui olympialaisista. Palkintokaapissan Høiellä on kuusi MM- ja kaksi EM-mitalia.

## Lähteet
* Profiili FILA:n tietopankissa
Hopeakloridi

**Hopeakloridi** (AgCl) on hopea- ja kloridi-ionien muodostama ioniyhdiste. Hopeakloridia esiintyy luonnossa sarvihopea- eli klooriargyriitti-nimisenä mineraalina.

## Kemialliset ominaisuudet
Hopeakloridi on hyvin niukkaliukoista veteen. Hopeakloridia valmistetaankin lisäämällä hopeanitraattia kloridisuolaliuokseen, kuten kaliumkloridiliuokseen. Tällöin hyvin huonosti veteen liukeneva hopeakloridi saostuu ja voidaan kerätä. Lisäksi syntyy kaliumnitraattia, joka jää vesiliuokseen.
:KCl(aq) + AgNO3(aq) → AgCl(s) + KNO3(aq)

Hopeakloridi liukenee komplekseja muodostaen alkalimetallien syanidiliuoksiin, tiosulfaattiliuoksiin, ammoniumkarbonaatti- ja -kloridiliuoksiin sekä elohopeanitraattiliuoksiin. 

## Käyttö
Hopeakloridia käytetään valokuvauspapereissa. Hopeakloridi on herkkä valolle, joka hapettaa kloridi-ioneja, jolloin hopeaionit vastaanottavat niistä vapautuvat elektronit  ja pelkistyvät metalliseksi hopeaksi. Pelkistyminen johtaa mustan kuvan syntymiseen. Valokuvauksessa käytetään hopeakloridin lisäksi myös hopeabromidia ja hopeajodidia. 
:Cl&minus; + valoenergiaa → Cl + e&minus;
:Ag+ + e&minus; → Ag

Tarkoissa pH-mittareissa käytetään standardielektrodeina kalomelielektrodia tai hopea-hopeakloridielektrodeja. 

Hopeakloridia voidaan käyttää magnesium-hopeakloridipattereissa. Patterissa magnesium hapettuu magnesiumkloridiksi ja hopeaionit pelkistyvät. Magnesium-hopeakloridipatterin tuottama lähdejännite on 2,59&nbsp;V ja napajännite on noin 1,5&nbsp;V. Magnesium-hopeakloridipattereissa elektrolyyttinä on merivesi, ja niitä käytetään esimerkiksi poijujen valojen jännitelähteinä sekä erilaisissa meteorologisissa laitteissa. Jännitelähteessä tapahtuva kokonaisreaktio on:
:Mg(s) + 2 AgCl(s) → 2 Ag(s) + Mg2+(aq) + 2 Cl&minus;(aq) 

## Hopea ja bakteerit
Hopeaionit kykenevät tappamaan mikro-organismeja kuten bakteereja ja pieniä alkueläimiä. Hopeakloridia ja muita niukkaliukoisia hopeayhdisteitä käytetään haavojen hoidossa, vaikka ovat ihmiselle ja ympäristölle erittäin haitallisia (raskasmetalli). Ne tappavat kuitenkin tehokkaasti niin hyviä kuin huonoja pienorganismeja sekä bakteereja, jotka voisivat haitata haavojen parantumista.

## Lähteet

## Aiheesta muualla
Seinäjoen maalaiskunnan vaakuna

**Seinäjoen maalaiskunnan vaakuna** on saanut aiheensa kunnan sijainnista ja maiden viljavuudesta. Vaakunan avainten lehti viittaa kunnan nimen alkukirjaimeen, ja ne edustavat tyypiltään vilja-aittojen avaimia, jotka symboloivat pitäjän viljavia peltoja ja niistä nousevaa vaurautta. Avaimet kertovat myös kunnan keskeisestä ”avainasemasta”.

Vaakunan selitys on ”sinisessä kentässä kolme hirsittäistä hopea-avainta alatusten”. Vaakunan on suunnitellut Ahti Hammar, ja Seinäjoen maalaiskunnan kunnanvaltuusto hyväksyi sen kokouksessaan 28. elokuuta 1954. Sisäasiainministeriö vahvisti vaakunan käyttöön 16. lokakuuta 1954. Vaakuna muuttui epäviralliseksi Seinäjoen maalaiskunnan liityttyä Seinäjoen kauppalaan 1959. Kyseessä oli Suomen ensimmäinen virallisesta käytöstä poistunut kunnanvaakuna (pois lukien luovutettujen alueiden kaupunkien vaakunat). Vaakuna oli myös ehdolla Seinäjoen uudeksi vaakunaksi kuntaliitoksen yhteydessä 2009, mutta ei tullut valituksi.

Seinäjoen kaupunginvaltuusto myönsi vuonna 2010 vaakunan käyttöoikeuden Törnävä-seuralle kotiseutuvaakunana.

## Lähteet
Daimoni (Universumien tomu)

**Daimoni** on Philip Pullmanin kirjoittamassa *[[Universumien tomu]]* -fantasiatrilogiassa jokaisen ihmisen henkilökohtainen, sielua ilmentävä eläinhahmo.

Daimoni on lähes aina eri sukupuolta kuin ihmisensä. Vaikka ihminen pystyisi pitämään tunteensa toiselta salassa, daimoni paljastaa tunteet usein esim. hermostuneisuudellaan tai vihaisuudellaan. Se, mikä eläin daimoni on, määräytyy hänen ihmisensä luonteen ja mielenlaadun mukaan. Lasten daimonit voivat muuttaa muotoaan eläimestä toiseksi ihmisen mielialan tai oman halunsa mukaan, mutta murrosiän alkuvaiheessa daimoni omaksuu pysyvän hahmon, joka on usein lintu tai nisäkäs, mutta voi yhtä hyvin olla jokin muu, jopa tarueläin. Ihmisen kuollessa daimoni haihtuu ilmaan. Jos daimoni menettää henkensä, sen ihminen kuolee samassa.

Toisen daimoniin koskeminen on tabu. Daimonit saavat koskea toisiinsa ja voivat vaihtaa ajatuksia keskenään ja omien ihmistensä kanssa. Ihmiset voivatkin "keskustella" huomaamattomasti daimonien välisen ajatussiirron kautta. Kirjasarjan päähenkilö Lyra Belacquan maailma on ainoa, jonka ihmiset pystyvät näkemään daimoninsa (tosin myös meidän maailmastamme kotoisin oleva John Parry oppi näkemään omansa matkattuaan Lyran maailmaan). Kirjasarjasta ei käy ilmi, miten daimonit syntyvät tai mistä ne saavat nimensä.

Ihmisen ollessa valveilla daimoni ei voi nukkua, mutta pyörtyä voi.

## Side

Daimoni on itsenäinen olento ja voi toimia vastoin ihmisensä tahtoa. Daimonien ja ihmisten välillä on kuitenkin "side", joka kytkee heidät kiinni toisiinsa. Ihmiset ja daimonit eivät pysty siteen takia etääntymään toisistaan kuin pari metriä toisin kuin noidat, jotka voivat loitota daimoneistaan miten paljon hyvänsä. Tosin noidillakaan tämä kyky ei ole synnynnäinen, vaan se täytyy hankkia kulkemalla Lapissa sijaitsevan saastuneen alueen halki, jolle daimonit eivät voi mennä.

Ihmistä ja daimonia yhdistävän näkymättömän siteen voi katkaista ainoastaan erityisestä metalliseoksesta (joka sisältää muun muassa mangaania) tehdyllä terällä, josta esimerkiksi Will Parryn (esiintyy trilogian toisessa osassa "Salaperäinen veitsi) kaksipuolisen veitsen toinen terä on tehty. Siteen katkaiseminen vaikuttaa aikuiseen lobotomian tavoin, lapsen se voi jopa tappaa. Ihmistä ilman daimonia kutsutaan zombiksi.

## Lähteet

* 
* 
*
Claire Trevor

**Claire Trevor** (synt. **Claire Wemlinger** 8. maaliskuuta 1909 New York, New York – 8. huhtikuuta 2000 Newport Beach, Kalifornia) oli yhdysvaltalainen näyttelijä. Hänet palkittiin Oscarilla parhaasta naissivuosasta roolistaan vuonna 1948 ensi-iltansa saaneessa elokuvassa *[[Myrskyvaroitus]]*. Lisäksi hän oli ehdolla Oscarin saajaksi elokuvista *[[Varjojen kadut]]* (1937) ja *[[Paluuta ei ole]]* (1954). Emmy-palkinnon hän sai vuonna 1956 televisioelokuvasta *Dodsworth*. Kaiken kaikkiaan hän esiintyi uranasa aikana yli 60 elokuvassa, ja sai tähden Hollywood Walk of Famelle. Vuonna 2000 *UCI School of the Arts* nimettiin uudelle nimelle *UCI Claire Trevor School of the Arts* hänen kunniakseen.

## Lähteet

## Aiheesta muualla

*
Mars Bonfire

**Mars Bonfire** (synt. **Dennis Eugene McCrohan**, myöh. **Dennis Edmonton**) (s. 21. huhtikuuta 1943 Oshawa, Ontario, Kanada) on kanadalainen muusikko ja lauluntekijä. 

Bonfire oli kitaristina Steppenwolf-yhtyeen esiasteessa, The Sparrows-yhtyeessä. Yhtyeen hajottua hän aloitti soolouran ja laulujen kirjoittamisen, tunnetuimpana hitiksi noussut "Born To Be Wild", jonka Steppenwolf levytti. Hän on tehnyt lauluja myös muille artisteille. Steppenwolf-rumpali Jerry Edmonton oli hänen veljensä.
Perniön lukio

**Perniön lukio** on yksi Salon kaupungin neljästä lukiosta. Se sijaitsee Perniön kirkonkylässä itäisessä Salossa. Opiskelijoita lukiossa on 130 ja henkilökuntaa noin kaksikymmentä.

Vähäisen oppilasmääränsä vuoksi Perniön lukio oli vuonna 2010 joutumassa lakkautusuhan alle kolmen muun entisen Perniön kunnan koulun kanssa. Salon sivistystoimen johtaja aikoi esittää koulujen sulkemista säästösyistä vuonna 2012 ja päätös asiasta oli tarkoitus vuoden 2010 syksyllä.

## Lähteet

## Aiheesta muualla

* Lukion kotisivut
Jerry Edmonton

**Jerry Edmonton** (synt. Gerald McCrohan, 24. lokakuuta 1946 Oshawa, Ontario, Kanada – 28. marraskuuta 1993 Santa Barbara, Kalifornia, Yhdysvallat) oli Steppenwolf-yhtyeen rumpali. Hän soitti yhtyeessä sen perustamisesta lähtien aina vuoteen 1976 saakka. ”Born to Be Wild” -kappaleen säveltäjä Mars Bonfire (oik. Dennis Edmonton) oli hänen veljensä. Jerry Edmonton menehtyi auto-onnettomuudessa vuonna 1993.